РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  50
от заседанието на Комисия ”Съдебна администрация” 
на ВСС, проведено на 05.11.2014 г.

Днес, 05.11.2014 г. /сряда/ от 09.00 часа се проведе заседание на комисия “Съдебна администрация” на Висшия съдебен съвет, в състав:

ПРЕДСЕДАТЕЛ: Димитър Узунов

ЧЛЕНОВЕ:  Галя Георгиева 
  Каролина Неделчева
  Елка Атанасова
  Магдалена Лазарова

На заседанието присъства експертния сътрудник на комисията: Даниела Петровска – директор на дирекция „Организационно-административна дейност”.
	По т. 1 на заседанието присъстваха: Стоил Пашкунов – зам. директор на Националния институт на правосъдието, Елена Икономова – директор на дирекция „Обучение на съдебната администрация” и Даниела Илиева – председател на Националното сдружение на съдебните служители.

Д Н Е В Е Н   Р Е Д:

1. ОТНОСНО: Среща с директора на Националния институт на правосъдието и председателя на Националното сдружение на съдебните служители за обсъждане на теми за обучение и повишаване квалификацията на съдебните служители.

Г-н Пашкунов  и г-жа Илиева запознаха членовете на комисията с учебните програми за обучение на съдебната администрация, които Националния институт на правосъдието и Националното сдружение на съдебната администрация организират, справка за обученията на съдебните служители през 2014 г., както и планираните обучения на съдебните служители през 2015 г., включително и по ОПАК.

КОМИСИЯ „СЪДЕБНА АДМИНИСТРАЦИЯ”
Р Е Ш И:

1.1. Приема представената информация от Националния институт на правосъдието и Националното сдружение на съдебните служители.
1.2. Предлага на НИП и НССС да проучат възможността за провеждане на обучение за съдебни служители по теми, свързани с правото, правната терминология, начално юридическо обучение /право за неюристи/.
1.3. Представители на Комисия „Съдебна администрация” да участват при разработване на програми за повишаване квалификацията на съдебните служители.

2. ОТНОСНО: Искане от главния прокурор на РБ за даване на съгласие за провеждане на конкурс и назначаване на съдебен служител на длъжност „съдебен секретар” в Окръжна прокуратура гр. Търговище.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

2.1. ДАВА СЪГЛАСИЕ за провеждане на конкурс и назначаване на съдебен служител на длъжност „съдебен секретар” в Окръжна прокуратура гр. Търговище.
МОТИВИ: Необходимост от исканата длъжност. Липса на възможност за съвместяване. Налице е финансова обезпеченост.

3. ОТНОСНО: Искане от главния прокурор на РБ за даване на съгласие за провеждане на конкурс и назначаване на съдебен служител на длъжност „съдебен деловодител” в Районна прокуратура гр. Видин.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

3.1. ДАВА СЪГЛАСИЕ за провеждане на конкурс и назначаване на съдебен служител на длъжност „съдебен деловодител” в Районна прокуратура гр. Видин.
МОТИВИ: Натовареността на РП-Видин е над средната за районните прокуратури в страната. Необходимост от исканата длъжност. Липса на възможност за съвместяване. Налице е финансова обезпеченост.

4. ОТНОСНО: Искане от председателя на Върховен касационен съд за даване на съгласие за назначаване на съдебни служители на длъжности: „работник поддръжка на инсталации и съоръжения по част „Отопление, вентилация и климатизация”” и „работник поддръжка – телефонен техник” в сектор „Експлоатация”, отдел „СССП и др. бази на ВКС” към дирекция „УССИ” /оттеглена точка от заседанието на ВСС на 30.10.2014 г./.

КОМИСИЯ „СЪДЕБНА АДМИНИСТРАЦИЯ”
Р Е Ш И:

4.1. Връща искането за назначаване на съдебни служители на длъжности: „работник поддръжка на инсталации и съоръжения по част „Отопление, вентилация и климатизация” и „работник поддръжка – телефонен техник” в сектор „Експлоатация”, отдел „СССП и др. бази на ВКС” към дирекция „УССИ”, на председателя на Върховния касационен съд за представяне на мотивирано становище.

5. ОТНОСНО: Искане от председателя на Апелативен специализиран наказателен съд за даване на съгласие за провеждане на конкурс и назначаване на съдебни служители на длъжности: „ главен специалист по управление и стопанисване на съдебно имущество” и „работник, поддръжка сгради”.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

5.1. ДАВА СЪГЛАСИЕ за провеждане на конкурс и назначаване на съдебни служители на длъжности: „ главен специалист по управление и стопанисване на съдебно имущество” и „работник, поддръжка сгради” в Апелативен специализиран наказателен съд.
МОТИВИ: Необходимост от исканите длъжности. Липса на възможност за съвместяване. Налице е финансова обезпеченост.

 
6. ОТНОСНО: Искане от и.ф. председател на Окръжен съд гр. Стара Загора за даване на съгласие за провеждане на конкурс и назначаване на съдебен служител на длъжност „призовкар”.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

6.1. ДАВА СЪГЛАСИЕ за провеждане на конкурс и назначаване на съдебен служител на длъжност „призовкар” в Окръжен съд гр. Стара Загора.
МОТИВИ: Необходимост от исканата длъжност. Липса на възможност за съвместяване. Налице е финансова обезпеченост.

7. ОТНОСНО: Искане от председател на Окръжен съд гр. Ямбол за даване на съгласие за:
- трансформиране на свободна длъжност „началник-административна служба” в длъжност „старши специалист-административна дейност”;
- преназначаване на съдебен служител от длъжност „съдебен деловодител” на трансформираната длъжност „старши специалист-административна дейност”, на основание чл. 343, ал. 2 от ЗСВ;
- провеждане на конкурс и назначаване на съдебен служител на освободената длъжност „съдебен деловодител”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

7.1. ИЗПРАЩА искането от председател на Окръжен съд гр. Ямбол за даване на съгласие за:
- трансформиране на свободна длъжност „началник-административна служба” в длъжност „старши специалист-административна дейност”;
- преназначаване на съдебен служител от длъжност „съдебен деловодител” на трансформираната длъжност „старши специалист-административна дейност”, на основание чл. 343, ал. 2 от ЗСВ;
- провеждане на конкурс и назначаване на съдебен служител на освободената длъжност „съдебен деловодител”, на дирекция „Финанси и бюджет” за становище.

8. ОТНОСНО: Искане от председателя на Районен съд гр. Велико Търново /и допълнително искане/ за даване на съгласие за:
- назначаване на съдебен служител на свободна длъжност „съдебен секретар”;
- увеличаване на щатната численост с 2 /две/ щ.бр. за длъжността „съдебен секретар”;
- назначаване на съдебни служители - 2 щ.бр. на длъжност „съдебен секретар”, на основание чл. 68, ал. 1, т. 3 от КТ.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

8.1. ДАВА СЪГЛАСИЕ за провеждане конкурс и  назначаване на съдебен служител на освободената от 01.11.2014 г. длъжност „съдебен секретар” в Районен съд гр. Велико Търново.
МОТИВИ: Необходимост от исканата длъжност. Липса на възможност за съвместяване. Налице е финансова обезпеченост.
8.2. ДАВА СЪГЛАСИЕ за назначаване на съдебни служители - 2 /две/ щ.бр. на длъжност „съдебен секретар”, на основание чл. 68, ал. 1, т. 3 от КТ в Районен съд гр. Велико Търново.
8.3. ОТХВЪРЛЯ искането за увеличаване щатната численост на Районен съд гр. Велико Търново с 2 /две/ щатни бройки за длъжност „съдебен секретар” и назначаване на съдебни служители.
МОТИВИ: Натовареността на РС-Велико Търново е под средната за районните съдилища в страната. Съдът разполага с достатъчен брой специализирана съдебна администрация - съдебни секретари и съдебни деловодители, както и служители - завеждащи служби.

9. ОТНОСНО: Искане от председателя на Районен съд гр. Велико Търново за даване на съгласие за назначаване на съдебен служител на длъжност „чистач”.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

9.1. ДАВА СЪГЛАСИЕ за назначаване на съдебен служител на свободна длъжност „чистач” в Районен съд гр. Велико Търново.
МОТИВИ: Необходимост от исканата длъжност, тъй като РС-В.Търново се помещава в две съдебни сгради на различни етажи с обща площ около 1600 кв.м. Липса на възможност за съвместяване. Налице е финансова обезпеченост.

10. ОТНОСНО: Искане от председателя на Районен съд гр. Монтана за даване на съгласие за увеличаване щатната численост на съда с 1 /една/ щ.бр. за длъжност „съдебен секретар-СИС” и провеждане на конкурс и назначаване на съдебен служител. /изпратена допълнителна информация/, /отложена точка от 08.10.2014 г./

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

10.1. ОТХВЪРЛЯ искането за увеличаване щатната численост на Районен съд гр. Монтана с 1 /една/ щатна бройка за длъжност „съдебен секретар- СИС”.
МОТИВИ: Натовареността на РС-Монтана е под средната за районните съдилища в страната. Съдът разполага с достатъчен брой специализирана съдебна администрация - съдебни секретари и съдебни деловодители. Възможност за оптимизиране.

11. ОТНОСНО: Запитване от председателя на Софийски окръжен съд относно възстановяване на сума за облекло.

КОМИСИЯ „СЪДЕБНА АДМИНИСТРАЦИЯ”
Р Е Ш И:

11.1. Предлага на Висшия съдебен съвет да намали щатната численост на Софийски окръжен съд с 1 /една/ длъжност „съдебен помощник", с оглед преразпределение на свободни щатни бройки за съдебни служители, съобразно  натовареността на ОСВ.
11.2. Решението по т. 11 да се изпрати на председателя на Софийски окръжен съд, за становище.
МОТИВИ: Ниска натовареност на СОС – под средната за окръжните съдилища в страната. Съдът разполага с двама съдебни помощника.
11.3. Възлага на Елеонора Савова – н-к отдел „СК” да направи справка за свободната длъжност „завеждащ служба”, с оглед намаляване на щатната численост на СОС с тази длъжност.

12. ОТНОСНО: Преразглеждане на решение на КСА по протокол № 48/22.10.2014 г., т. 15 относно предложение за трансформиране на свободна длъжност „стажант-одитор” в дирекция „Вътрешен одит” в длъжност „младши експерт” в дирекция „Финанси и бюджет”, отдел „Счетоводство и методология”, сектор „Счетоводство на съдебната система” в АВСС и преназначаване на съдебен служител, на основание чл. 343, ал. 2 от ЗСВ.

КОМИСИЯ „СЪДЕБНА АДМИНИСТРАЦИЯ”
Р Е Ш И:

12.1. ИЗИСКВА от Надежда Олеговна Петрова – старши вътрешен одитор в дирекция „Вътрешен одит” да представи писмено становище относно решението на КСА по протокол № 48/22.10.2014 т., т. 15.

13. ОТНОСНО: Писмено становище от председателя на Районен съд гр. Кнежа, представено на заседанието на КСА на 22.10.2014 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

13.1. ИЗПРАЩА цялата преписка във връзка с подадени жалби от Ирена Венциславова Луканова, изпълнявала длъжността „главен специалист-счетоводител” в Районен съд гр. Кнежа, на Главния прокурор на РБългария за действия по компетентност.
13.2. Копие от писмото да се изпрати на председателя на РС-Кнежа и Ирена Венциславова Луканова, за сведение.

14. ОТНОСНО: Писмо от Министерство на правосъдието относно проект на Актуализирана Стратегия за продължаване на реформата в съдебната система, за предложения и становища.

КОМИСИЯ „СЪДЕБНА АДМИНИСТРАЦИЯ”
Р Е Ш И:

14.1. ОТЛАГА разглеждането на т. 14 за следващо заседание, за запознаване.

15. ОТНОСНО: Решение на ВСС по протокол № 46/16.10.2014 г. относно проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност ОАУ-1402.1 в Районен съд гр. Дупница, за сведение.

КОМИСИЯ „СЪДЕБНА АДМИНИСТРАЦИЯ”
Р Е Ш И:

15.1. Приема за сведение доклада на директора на дирекция „Вътрешен одит” за резултатите от извършен одитен ангажимент за даване на увереност ОАУ-1402.1 в Районен съд гр. Дупница.
15.2. Изпраща материалите по т. 15 на отдел „Съдебни кадри”, по компетентност.

16. ОТНОСНО: Решение на ВСС по протокол № 46/16.10.2014 г. относно проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност ОАУ-1401 в Административен съд гр. Кюстендил, за сведение.

КОМИСИЯ „СЪДЕБНА АДМИНИСТРАЦИЯ”
Р Е Ш И:

16.1. Приема за сведение доклада на директора на дирекция „Вътрешен одит” за резултатите от извършен одитен ангажимент за даване на увереност ОАУ-1401 в Административен съд гр. Кюстендил.
16.2. Изпраща материалите по т. 16 на отдел „Съдебни кадри”, по компетентност.

17. ОТНОСНО: Доклад от Главния секретар на ВСС относно доклад  от директора на дирекция „Организационно-административна дейност” за трансформиране на длъжности и даване на съгласие за обявяване на конкурси и назначаване на съдебни служители в АВСС.

КОМИСИЯ „СЪДЕБНА АДМИНИСТРАЦИЯ”
Р Е Ш И:

17.1. Приема за сведение извършените трансформации на длъжности в отдел „Подготовка и изпълнение решенията на ВСС”, дирекция „Организационно-административна дейност” в АВСС, както следва: 
- една длъжност „сътрудник на комисия”  в една длъжност „младши специалист-компютърен оператор”;
- една длъжност „старши специалист-компютърен оператор” в длъжност „Младши специалист-компютърен оператор”.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

17.2. ДАВА СЪГЛАСИЕ за провеждане на конкурс и назначаване на съдебни служители на 2 /две/ свободни длъжности „младши специалист-компютърен оператор” в отдел „Подготовка и изпълнение решенията на ВСС”, дирекция „Организационно-административна дейност” в Администрация на Висш съдебен съвет, включително и на основание чл. 68, ал. 1, т. 4 от КТ – докато длъжностите бъдат заети въз основа на конкурс.
МОТИВИ: Необходимост от компютърни оператори. Липса на възможност за съвместяване. Налице е финансова обезпеченост.

18. ОТНОСНО: Писмо от Главния секретар на ВСС относно изготвен проект на Вътрешни правила за назначаване, атестиране и повишаване в ранг на съдебните служители в АВСС, за становище.

КОМИСИЯ „СЪДЕБНА АДМИНИСТРАЦИЯ”
Р Е Ш И:

18.1. ОТЛАГА разглеждането на т. 18 за следващо заседание, за запознаване.

Т.  Р а з н и

19. ОТНОСНО: Искане от председателя на Окръжен съд гр. Варна за даване на съгласие за:
- трансформиране на една длъжност „статистик” в една длъжност „главен специалист-статистик”;
- увеличаване на щатната численост на съда с 1/2 /половин/ щ.бр. за длъжност „куриер”. /отложена точка от 29.10.2014 г./

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

19.1. ДАВА СЪГЛАСИЕ за трансформиране на една длъжност „статистик” в една длъжност „главен специалист-статистик” в Окръжен съд гр. Варна и преназначаване на съдебен служител на трансформираната длъжност.
19.2. УВЕЛИЧАВА щатната численост на Окръжен съд гр. Варна с 1/2 /половин/ щ.бр. за длъжността „куриер”.
МОТИВИ: Натовареността на ОС-Варна е над средната за окръжните съдилища в страната. Налице е финансова обезпеченост.

 
20. ОТНОСНО: Искане от председателя на Районен съд гр. Плевен за даване на съгласие за провеждане на конкурс и назначаване на съдебен служител на длъжност „съдебен администратор”. /отложена точка от 29.10.2014 г./

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

20.1. НЕ ДАВА СЪГЛАСИЕ за провеждане на конкурс и назначаване на съдебен служител на длъжност „съдебен администратор” в  Районен съд гр. Плевен.
МОТИВИ: Ниска натовареност на РС-Плевен - под средната за районните съдилища в страната. Липса на необходимост, с оглед на това, че съдът разполага с длъжността „административен секретар”. Липса на финансови средства.

ПРЕДСЕДАТЕЛ 
НА КОМИСИЯТА:/П/
		     	   ДИМИТЪР УЗУНОВ